瓜園詩
作者：王維
朝代：唐

paragraphs: 余適欲鋤瓜，倚鋤聽叩門。
鳴騶導驄馬，常從夾朱軒。
窮巷正傳呼，故人儻相存。
攜手追涼風，放心望乾坤。
藹藹帝王州，宮觀一何繁。
林端出綺道，殿頂搖華幡。
素懷在青山，若值白雲屯。
回風城西雨，返景原上村。
前酌盈尊酒，往往聞清言。
黃鸝囀深木，朱槿照中園。
猶羨松下客，石上聞清猿。